Kasper Hvidt
Kasper Hvidt (Kopenhagen, 6. veljače 1976.) je bivši danski rukometni golman i bivši reprezentativac, koji je svoju karijeru završio kao igrač KIF Koldinga. Igračku karijeru započeo je još 1996. godine te je promijenio gotovo deset različitih klubova, mahom iz Danske i Španjolske. Najveće klupske uspjehe ostvario je dok je branio za Portland San Antonio, Barcelonu, AG København i KIF Kolding. 

Za Dansku je prvi puta nastupio 1996. godine te je bio prvi reprezentativni golman sve do svog umirovljenja 2010. godine, kada ga je naslijedio Niklas Landin. Svojevremeno je slovio za jednog od najboljih golmana na svijetu, čemu svjedoče titula najboljeg golmana EHF Eura 2008. te titula najboljeg golmana svijeta 2009. godine.  

Danski rukometaši
Europski prvaci u rukometu